b'\n_START_ARTICLE_\nKju\n_START_PARAGRAPH_\nKju (japonsko \xe7\xb4\x9a, hepburn kyu) je japonska oznaka za dose\xc5\xbeene stopnje znanja in izku\xc5\xa1enj pri mnogih aktivnostih, npr. nekaterih japonskih borilnih ve\xc5\xa1\xc4\x8dinah, namiznih igrah kot Go in \xc5\xa0ogi. Kju po navadi ozna\xc4\x8duje ni\xc5\xbeje oz. za\xc4\x8detni\xc5\xa1ke stopnje.\n_START_SECTION_\nPomen v japonskih borilnih ve\xc5\xa1\xc4\x8dinah\n_START_PARAGRAPH_\nV japonskih borilnih ve\xc5\xa1\xc4\x8dinah pomeni kju u\xc4\x8denca, ki se u\xc4\x8di osnov ve\xc5\xa1\xc4\x8dine. Sistem dodeljevanja stopenj, njihovo \xc5\xa1tevilo in povezava z barvnimi pasovi je od ve\xc5\xa1\xc4\x8dine do ve\xc5\xa1\xc4\x8dine, pa tudi znotraj stilov posamezne ve\xc5\xa1\xc4\x8dine, precej raznolika. Po navadi so ni\xc5\xbeje stopnje ozna\xc4\x8devane z belimi pasovi, vi\xc5\xa1je pa z razli\xc4\x8dnim \xc5\xa1tevilom raznobarvnih pasov. U\xc4\x8denci napredujejo po stopnjah prek preizkusov znanja._NEWLINE_Nadgradnja stopnje kju je dan, ki pomeni mojstra._NEWLINE_V japonske borilne ve\xc5\xa1\xc4\x8dine je bil sistem kyu in dan stopenj prvi\xc4\x8d uveden \xc5\xa1ele konec 19. stoletja, in sicer v Judo.'